Զաւէն Խանճեան

Զաւէն Խանճեան ծնած ու հասակ նետած է Հալէպի մէջ։ Ամերիկայի հայ աւետարանչական ընկերակցութեան վարչութեան գործադիր տնօրէն: Գրող, հրապարակախօս, Սփիւռքահայ հասարակական, կրթական, եկեղեցական գործիչ եւ մեծ Հայրենասէր։

 Կենսագրութիւն 
Զաւէն Խանճեան ծնած ու հասակ նետած է Հալէպի մէջ. երիտասարդ հասակէն գործօն անդամ մը եղած է տեղւոյն Էմանուէլ Աւետարանական եկեղեցւոյ մէջ։
«Ալեփփօ Քոլէճ»էն վկայուելէ ետք, ան ուսումը շարունակած է Պէյրութի ամերիկեան համալսարանին մէջ՝ գործարարական ճիւղի պսակաւոր արուեստից տիտղոսին վկայական ստանալով վարչագիտութեան մէջ 1967-ին, որուն յաջորդած 13 տարիներուն ընթացքին, ան Ծոցի զանազան հեղինակաւոր ընկերութիւններու մէջ պաշտօններ ստանձնած է։

1979-ին, ան իր ընտանիքին հետ տեղափոխուած է Քալիֆորնիա՝ կալուծային առուծախի ասպարէզը նետուելով, եւ 1987-ին Կլենտէյլի մէջ հաստատած է իր «Խանճեան Ռիըլթի» ընկերութիւնը:

Զաւէն Խանճեան ամուսնացած է Սոնա Քելիկեանի հետ։ Ամոլը ունի 3 զաւակներ եւ 5 թոռներ։

 Մամուլի Աշխատակցութիւններ 

Վաղ տարիքին Զաւէն Խանճեան աշխատակցած է «Պատանեկան Արձագանգ», «Ջանասէր» ամսաթերթերուն եւ ամերիկահայ մամուլին:

«Նամակ խմբագրութեան» խորագրեալ իր գրութիւնները լոյս տեսած են արաբական, ամերիկեան եւ հայկական մամուլին մէջ:

 Հրատարակչական Աշխատութիւններ  

Զաւէն Խանճեանի բազմաթիւ յօդուածները՝ հայերէնով եւ անգլերէնով, լոյս տեսած են ամերիկահայ մամուլին մէջ. ան հեղինակն է երեք հայերէն հատորներու։ Հեղինակն է հետեւեալ երկերու.

«Այս տունը քո՞ւկդ է, թէ՞ իմս» (2007),«Այս Տունը Քո՞ւկդ է Թէ Իմս » Զաւէն Խանճեան
«Սրտի եւ մտքի ցոլքեր» բանաստեղծութիւններու հաւաքածոյ (2010):Սրտի եւ Մտքի Ցոլքեր Զաւէն Խանճեան
2012-ին, Լոս Անճելըս, լոյս կը տեսնէ Զաւէն Խանճեանին «Հալէպ առաջին կայարան»«Հալէպ Առաջին Կայարան» Զաւէն Խանճեան խորագրեալ հատորը, հրատարակութեամբ Թէքէեան մշակութային միութեան (մատենաշար թիւ 15): «Հալէպ առաջին կայարան» խորագրեալ գործը կը բաղկանայ 230 էջերէ եւ կը բովանդակէ 48 հակիրճ գրութիւններ:

 Զաւէն Խանճեանի «Այս տունը քո՞ւկդ է, թէ իմս» եւ «Հալէպ. առաջին կայարան» գիրքերու շնորհահանդէսը 

ԵՐԵՒԱՆ, Յունիսի 12-ին, ժամը 17-ին, Հայ Աւետարանչական կեդրոնի սրահ  (Բաղրամյան 18) Ամերիկայի Հայ Աւետարանչական ընկերակցութիւնը կազմակերպած է Ընկերակցութեան գործադիր տնօրէն Զաւէն Խանճեանի «Այս տունը քո՞ւկդ է, թէ իմս» եւ «Հալէպ. առաջին կայարան» գիրքերու շնորհահանդէսը: Հանդիսութեան  ծրագիրը

• Ողջոյնի եւ բացման խօսք՝ Յարութ Ներսէսեան, ԱՀԱԸ-ի Հայաստանի ներկայացուցիչ
• Զաւէն Խանճեանի կենսագրութիւնը –  Անդրանիկ Մարտոյեան

Բանախօսներ՝
1. Էդվարդ Միլիտոնյան - ՀԳՄ նախագահ, բանաստեղծ 
2. Սուրէն Դանիէլեան - «Սփիւռք» գիտաուսումնական կեդրոնի տնօրէն
3. Էդիկ Մինասյան - ԵՊՀ  պատմության բաժանմունքի  դեկան 
4. Յակոբ Չոլաքեան - ՀՀ ԳԱԱ  հնագիտության եւ ազգագրության ինստիտուտ 
5. Սոնա Խանջյան՝  թատերական  դրվագ 
6. Անուշ Հովհաննիսյան - ՀՀ ԳԱԱ-ի Արեւելագիտության ինստիտուտի գիտաշխատող, ցեղասպանագետ
7. Նարինե Մարգարյան - Հայոց ցեղասպանության թանգարան-ինստիտուտի գիտնական  քարտուղար
8. Անդրանիկ Մարդոյան - ԱՀԱԸ-ի մամուլի քարտուղար
9. Շնորհակալական խօսք՝   Զաւէն Խանճեան

 Պատկերասրահ 

 Ամերիկայի հայ աւետարանչական ընկերակցութեան վարչութիւն  

1 Սեպտեմբեր, 2014-ին, Ամերիկայի հայ աւետարանչական ընկերակցութեան վարչութեան գործադիր վարիչ նշանակուած է Զաւէն Խանճեանը։

 Համայնքային Ղեկավար Պաշտօններ  
Զաւէն Խանճեան Միացեալ Նահանգներու Քալիֆորնիա նահանգին մէջ, ամբողջ 32 տարի կը ստանձնէ այլազան պաշտօններ` կրթական, եկեղեցական, ազգային, ընկերային եւ հասարակական կեանքին մէջ:

Զաւէն Խանճեան եղած է Մեծն Լոս Անճելըսի համայնքին մէջ գործօն անդամ՝ ղեկավար պաշտօններ ստանձնելով հետեւեալ կազմակերպութեանց մէջ.

«Հայաստան» հիմնադրամ,
Հիւսիսային Ամերիկայի Հայ աւետարանական եկեղեցիներու միութիւն,
«Մերտինեան» Հայ Աւետարանական վարժարան,
Միացեալ հայ ժողովական եկեղեցի,
Պէյրութի «Հայկազեան» համալսարան,
Երիտասարդ քրիստոնեայ տղամարդկանց միութեան Կլենտէյլի մասնաճիւղ,
Բարեգործական «Սելվէյշըն Արմի» կազմակերպութեան Կլենտէյլի մասնաճիւղ,
Հայեր Արցախի համար,
Կալուածային առուծախի մարզի հայ գործարարներու միութիւն։
Եղեռնի 80-ամեակի միացեալ յանձնախումբ

 Ատենապետ՝ Սուրիոյ հայութեան օժանդակութեան մարմինին 

Ան ստանձնած է ատենապետի պաշտօնը Սուրիոյ հայութեան օժանդակութեան մարմինին, որ կրցած է մարդասիրական նպատակներու համար աւելի քան մէկ միլիոն տոլար գոյացնել։

 Հայաստան Համահայկական հիմնադրամ  
Զաւէն Խանճեան մասնակցած է Հայաստան Համահայկական հիմնադրամի Հոգաբարձուներու խորհուրդի եւ տեղական մարմիններու համատեղ նիստին, իսկ աւելի կանուխ՝ հանդիպում մը ունեցած է նաեւ Արցախի նախագահ Բակօ Սահակեանի հետ։

 Պարգեւներ  
28 Մայիս 2017-ին, Զաւէն Խանճեան պարգեւատրուեցաւ «Երախտագիտութեան Շքանշան»ով, Հայաստան-Սփիւռք կապերու ամրապնդման եւ զարգացման մէջ ներդրած իր աւանդին համար։

 Զաւէն Խանճեան կ՚արժանանայ Հայաստանի Գրողներու Միութեան «Պատուոյ Անդամ» Կոչում 

13 Սեպտեմբերի 2019-ին Հայաստանի Գրողներու Միութեան (ՀԳՄ) հերթական ժողովն էր։ Օրակարգի վրայ գտնուող հարցերու կարգին քննարկուեցաւ Ամերիկայի Հայ Աւետարանչական Ընկերակցութեան (ԱՀԱԸ) Գործադիր Տնօրէն Զաւէն Խանճեանի՝ Միութեան «Պատուոյ Անդամ»ի կոչումին արժանանալու հարցը։

Միութեան Նախագահ Էդվարդ Միլիտոնյանը ներկայացուց Զաւէն Խանճեանը որպէս գրող, հրապարակախօս, Սփիւռքահայ հասարակական, կրթական, եկեղեցական գործիչ եւ մեծ Հայրենասէր։ Ան ըսաւ թէ առիթը ունեցած էր հանդիպելու Պր. Խանճեանին եւ զրուցելու անոր հետ, եւ կարդացած անոր ստեղծագործութիւններէն «Այս Տունը Քո՞ւկդ է, թէ Իմս» եւ «Հալէպ. Առաջին Կայարան» գիրքերը եւ մասնակցած անոնց շնորհանդէսին։

Այնուհետեւ քանի մը հարց ու պատասխանէ ետք Միութեան անդամները միաձայնութեամբ ընտրեցին Զաւէն Խանճեանը որպէս Հայաստանի Գրողներու Միութեան Պատուոյ Անդամ։

 Աղբիւրներ 
 Խանճեան՝ Ամերիկայի Հայ Աւետարանչական Ընկերակցութեան Գործադիր Վարիչ
 «Հալէպ Առաջին Կայարան». Մանկութիւն Ունեցող Տղու Մը Յուշերը (Հեղինակ` Զաւէն Խանճեան)
Սուրիահայութեան Օգնութեան Ֆոնտի Ծրագիրները
100 Հազար Տոլար Կը Փոխանցուի Սուրիահայութեան
 Ամերիկայի Հայ Աւետարանչական ընկերակցութեան տնօրէնը այցելել է Արամ Ա կաթողիկոսին
 Ամբողջ Դար Մը Մեր Երգն Ու Բերքն Էր. Զաւէն Խանճեան 
 Խանճեան Արժանացած Է Հայաստանի Նախագահի Շքանշանին
 Զաւէն Խանճեան, Ամերիկայի Հայ Աւետարանական Ընկերակցութեան գործադիր տնօրէն. շնորհաւորական ուղերձ «Հայաստան» հիմնադրամի 25-ամեակի առթիւ:
 Զաւէն Խանճեան
 ՈՒՐԻՇ ԵԼՔ ՉԿԱ՛Յ 
առաջին կայարան : մանկութիւն ունեցող տղու մը հուշերը
 ԵՐԿԱԹԷ ՇԵՐԵՓԻ ԽՈՍՏՈՒՄԸ
 «Ճիշդ Չէ` Հայրենիքի Հետ Կապի Եւ Հաղորդակցութեան Ընթացքին Յուսահատիլը». Զաւէն Խանճեան
 Պատմական Հանդիպում Աւետարանականի Գործադիր Տնօրէն Զաւէն Խանճեան
 Հայ Աւետարանչական ընկերակցութեան գործադիր տնօրէն Զաւէն Խանճեանի «Այս տունը քո՞ւկդ է, թէ իմս» և «Հալէպ. առաջին կայարան» գիրքերու շնորհահանդէսը
 Երեւանի մէջ պիտի ներկայացուին Զաւէն Խանճեանի երկու նորատիպ գիրքերը 
 Վարչապետը Ընդունեց Ամերիկայի Հայ Աւետարանչական Ընկերակցութեան Գործադիր Տնօրէն Զաւէն Խանճեանը 
 ԶԱՒԷՆ ԽԱՆՃԵԱՆ «ՊԱՏՈՒՈՅ ԱՆԴԱՄ» ՀԱՅԱՍՏԱՆԻ ԳՐՈՂՆԵՐՈՒ ՄԻՈՒԹԵԱՆ 

 Ծանօթագրութիւններ 

 Տե՛ս նաեւ 

 Հայկազեան Համալսարան
 Հայ Աւետարանական Եկեղեցի
 Հայ Աւետարանական Շամլեան Թաթիկեան Երկրորդական Վարժարան
 Հայ Աւետարանական Կեդրոնական Բարձրագոյն Վարժարան
 Պատանեկան Արձագանք

Ստորոգութիւն:Հալէպ ծնունդներ